b"\n_START_ARTICLE_\nMagda Frank\n_START_PARAGRAPH_\nMagda Frank Fischer (Cluj-Napoca, 20. srpnja 1914. - Buenos Aires, 23. lipnja 2010.), ma\xc4\x91arsko-argentinska kiparica._NEWLINE_Ro\xc4\x91ena je u Cluj-Napoci (ma\xc4\x91. Kolozsv\xc3\xa1r) u Transilvaniji, tada dijelu Ugarske. Po\xc4\x8detkom 1930-ih odlazi u Budimpe\xc5\xa1tu. Zbog nacisti\xc4\x8dkih progona \xc5\xbdidova tijekom Drugog svjetskog rata, napu\xc5\xa1ta Ma\xc4\x91arsku i nastanjuje se u \xc5\xa0vicarskoj, u njezin glavni grad Bern, iz kojeg ubrzo odlazi za Pariz. U Parizu se obrazuje na privatnoj Akademiji Julian._NEWLINE_Godine 1950. odlazi u Buenos Aires u posjetu bratu, jedinom pre\xc5\xbeivjelom \xc4\x8dlanu obitelji. Tamo dobiva mjesto profesora pri \xc5\xa0koli vizualnih umjetnosti te izla\xc5\xbee svoja djela u Galeriji Pizzaro. Dobitnica je nagrade Argentinskog senata i Nagrade\xc2\xa0\xc2\xbbBenito Quinquela Mart\xc3\xadn\xc2\xab._NEWLINE_Radovi su joj izlo\xc5\xbeeni u sklopu stalnog postava Nacionalnog muzeja moderne umjetnosti (fr. Mus\xc3\xa9e National d'Art Moderne) i Nacionalnog muzeja primijenjenih umjetnosti u Parizu, kao i Nacionalnog muzeja primijenjenih umjetnosti u Buenos Airesu. Nakon \xc5\xbeivota na pravcu Pariz - Buenos Aires, 1995. se nastanjuje u Buenos Airesu, gdje je izgradila muzej Ku\xc4\x87a Magde Frank (Casa Museo Magda Frank)._NEWLINE_Svoja djela izlagala je u Orleansu, Limogesu, Grenobleu i Toulouseu, kao i u pari\xc5\xa1kom Louvreu._NEWLINE_Umrla je u Buenos Airesu u lipnju 2010. godine."